Joulunakin tarvitaan verta | Lauttakylä
Joulunakin tarvitaan verta
22.12.2010 - 07:16 Minna Karru
Suomen Punaisen Ristin Veripalvelu muistuttaa, että verenluovuttajia tarvitaan vuoden jokaisena päivänä. Joulun ajan haasteena on turvata lyhytkestoisimpien verivalmisteiden riittävyys pyhäpäivien yli.
Verivalmisteita käytetään sairaaloissa päivittäin ympäri vuoden. Esimerkiksi syöpäpotilaiden hoidot jatkuvat normaalisti juhlapyhien yli. Syövän hoidossa tarvittavat verihiutaleet säilyvät käyttökelpoisina vain viisi vuorokautta.
Veripalvelutoimistot niin Porissa kuin muuallakin ovat auki joulunpyhinä jouluaattoa ja loppiaispäivää lukuun ottamatta.
Liikkuva veripalvelukin on töissä joulunaikaan, esimerkiksi Kankaanpäässä veripusseja täytetään 27.12.